Ovo je članak o filmu.  Za istoimeni voz, v. Balkan ekspres (voz).  

***Balkan ekspres*** je jugoslovenska filmska komedija snimljena godine u režiji Branka Baletića i premijerno prikazana početkom 1983. godine. Protagonisti su grupa sitnih kriminalaca koje je u Srbiji 1941. zateklo izbijanje Drugog svetskog rata i koji u tako nastalom haosu nastoje preživeti i zaraditi novac izdajući se za putujući muzički bend. Radnja prikazuje kako ih njihovi napori sticajem okolnosti dovedu u sukob sa nemačkim okupatorom.

Film, koji se svojim crnim humorom i korištenjem antiheroja za glavne likove značajno odmaknuo od prikaza rata karakterističnog za dotadašnje partizanske filmove, je postigao veliki uspeh kod publike, a lik Popaja, jednog od članova bande, je postao jedan od najpopularnijih u karijeri Dragana Nikolića. Kao i mnogi tadašnji jugoslovenski filmovi, proširen je u istoimenu televizijsku miniseriju prikazanu 1984. godine, a scenarist Gordan Mihić ga je također obradio i kao istoimenu strip seriju koja se objavljivala od 1986. do 1989. godine.

Godine 1989. je snimljen nastavak pod imenom *Balkan ekspres 2*, mada je u njemu glumačka postava bila značajno izmenjena.

Radnja
------

Grupa sitnih lopova i varalica luta po mestima prerušena u muzički sastav „Balkan Ekspres". Počinje okupacija i jedina briga ovih džeparoša je kako sačuvati glavu na vetrometini prvih ratnih strahota.

U tom strašnom i nemilosrdnom vremenu ljudi sa dna izrastaju iz svojih, do tada, beznačajnih sudbina i postaju tragični heroji svog vremena. Crni humor se prepliće sa uzbudljivim dramskim zapletom, a nostalgična muzika kao da se bori sa strahotama rata.

Radnja se dešava u Srbiji okupiranoj od sila Osovine. U novom okruženju, skriveni pod Balkan ekspres bendom pokušavaju da se snađu i naravno gledaju da profitiraju.

Uloge
-----

| Glumac | Uloga |
| --- | --- |
| Dragan Nikolić | Popaj |
| Bora Todorović | Pik |
| Tanja Bošković | Lili |
| Velimir Bata Živojinović | Stojčić |
| Olivera Marković | Tetka |
| Radko Polič | Kapetan Ditrih |
| Toma Zdravković | Pevač |
| Branko Cvejić | Kostica |
| Bogdan Diklić | Ernest (Žuti) |
| Ratko Tankosić | Kelner |
| Milo Miranović | Agent |
| Predrag Miletić | Gerd |
| Milan Erak | Maksim Stefanović |
| Gojko Baletić | Boško |
| Hajdana Baletić | Lea |
| Katica Želi | Stanodavka |
| Josif Tatić | Pop 1 |
| Predrag Milinković | Violinista |
| Stole Novaković | Krajskomandant |
| Ljubo Škiljević | Pop 2 |
| Stevan Krunić | Dobošar |
| Milutin Mićović | Pukovnik |
| Bogdan Mihajlović | Oficir jugoslovenske vojske |
| Katica Želi | Vlasnica prenoćišta |
| Života Bradić | Sladoledžija |
| Ljilja Đogović | Gospođica |
| Radmila Guteša | Prevodilac |
| Vanesa Ojdanić | Ženska 1 |
| Dragomir Stanojević | Aci |
| Petar Lupa | Poslanikov otac |
| Goran Marković | Poslanik |
| Julius Zagoni | Arkado |
| Zagorka Petrović | Ženska 2 |
| Branimir Perić | Putnik |
| Branko Stevanović | Kočijaš |
| Slavoljub Plavšić | Nemački oficir |

Nagrade
-------

Film je 1983. godine dobio nagradu za najbolji scenario na Festivalu filmskog scenarija u Vrnjačkoj Banji.

Spoljašnje veze
---------------

* *Balkan ekspres* na IMDb-u ()
* Balkan ekspres - filmska banka